钦定古今图书集成/明伦汇编/闺媛典/第077卷 > 槐树下女子
## 钦定古今图书集成/明伦汇编/闺媛典/第077卷 > 槐树下女子

按《开封府志》：城隍庙北槐树下有女，不知其姓名，约
年十八九，有美色。贼至，女方据地。贼前牵衣迫行，女
厉声曰：“城破，我分应死。”贼惧，以刃益痛骂。贼怒，裹以
缊絮，卷以席，灌以膏油。女无怖色，系而竖于树，引火
烛之，及身，大呼娘者三，呼天者三。须臾焚死，骨俱成
灰。